Filmmaker (Jokan)Adam Heyns het onlangs van ‘n woonstel op die grens van Hillbrow getrek na die middestad van Kaapstad. Hy kom uit ’n bevoorregte huis in Pretoria. Sy leefwêreld wissel tussen die geroesemoes van swart kroeë in die omgewing waar hy in Johannesburg gewoon het en die kosmopolitaansheid van Kaapstad. Hoort hy hier of in Greenside, of in Rondebosch, of soos sy neefs, in ’n ander land? Sy ouma in ’n aftreeoord in Pretoria gee hom ’n boks vol VHS bande. Familievideos, flikkerende beelde van sy oupa wat met sy kleinkinders speel op die grasperk by sy huis in Waterkloof.